ব্যাপারটি আমার কাছে সবসময়ই সাধারণ, যে যেমন সে সেরকমই আচরণ করবে। জামাত-শিবির তাদের অস্তিস্ত্ব রক্ষার জন্য সবদিকই চেষ্টা করবে, তা এক্কেবারে স্বাভাবিক। ধর্ম আমাদের দিক নির্দেশনা এবং দৃষ্টান্ত সামনে আনে সবসময় ভালো কিছুর। কিন্তু ধর্মকে পুঁজি করে খেলা একাত্তরের রাজাকার চক্র চেষ্টা করছে তা থেকে সুবিধা আদায় করতে। ধর্ম মানুষের সেনসিটিভ জায়গা, সে সেনসিটিভ জায়গাটির দুর্বলতাকে পুঁজি করে ২০১৩তে দাড়িয়েও ধর্ম ব্যবসায়ী অথবা ধর্ম নিয়ে ভণ্ডামি করা একটি দল ‘জামাত-শিবির’ তাকে বর্ম হিসেবে ব্যবহার করছে সবসময়।